ટૂંકમાં, ભારતીય  નાગરિકો પર પાકિસ્તાની ત્રાસવાદી હુમલાઓની નકારાત્મક અસર વૈશ્વિક સ્તરે  જોવા મળતી હતી એટલે ઇસ્લામાબાદે હવે વ્યૂહરચના બદલી છે અને છેલ્લાં થોડાં  વર્ષોમાં ભારતીય લશ્કરી છાવણીઓ અને જવાનો પર સીધો હુમલો કરવાની ઘટનાઓ વધી  રહી છે. દા. ત. પઠાણકોટના એરબેઝ પરનો હુમલો હોય કે ઉરીની લશ્કરી છાવણી હોય  કે પુલવામા ખાતે સીઆરપીએફના જવાનોનો જઘન્ય હત્યાકાંડ હોય…, પાકિસ્તાન  પરોક્ષ હુમલા કરી રહ્યું છે.